Tepişteyan ê cinîyan ê Zîndanê Ûrmîye yê Rojhelatê Kurdîstanî vera teda û zorbazîye de dest pê grevê vêşanîye kerdbi û sozê rejîmê Îranî ra dima înan teşrîna verêne degrev qedînabi. La rixmê sozê xo rejîmê Îranî zîndan de îşkence, teda û zorbazîye rê dewam keno.
Tepişteyan ê cinîyan pare kerd ke ê do newe ra dest pê çalakîyan bikerê.
Cinîyan tedaya beşdarîya kursan û qedexeyê telefonî qebul nêkerdbi. Cinîyan betanîyayî vêşnabî û sere wedarnabi. Îdareyê zîndanî cinîyan rê gefê mergî û îşkenceyî wendbi. Dima ke rewşe ANF de bîye xebere îdareyî cinîyan de qisey kerd û şertê înan qebul kerdî. Coka cinîyan 22ê teşrîna peyêne de serewedaritiş û grev qedîna.
La îdareyê zîndanî 10 rojan ra dima reyna dest pê îşkence û teda kerd. Tepişteyê cinîyî erzîyayî koxûşan, hûmara koxûşan 20 ra ameye kerdene 40 kesan û vejîyayîşê warê hewayî ame qedexekerdene.
Cinîyan da zanayene ke eke nê kerdişî dewam bikerê ê do reyna dest pê grevê vêşanîye û çalakîyan bikerê.
